बॉलीवुड अभिनेता जैकी श्रॉफ के बेटे टाइगर ने पिता की राह पर चलते हुए फिल्म इंडस्ट्री में अपना करियर बनाया. बतौर एक्शन स्टार टाइगर ने अपनी खास पहचान बनाई. जबकि जैकी श्रॉफ की बेटी कृष्णा श्रॉफ पर्दे के पीछे रहना पसंद करती हैं. 25 साल की कृष्णा सोशल मीडिया पर काफी एक्टिव हैं, उन्हें अक्सर अपने दोस्तों के साथ पार्टी करते हुए देखा जाता है. हमेशा स्टलिंग लुक में नजर आने वाले कृष्णा अपने भाई की तरह दबंग भी हैं. इसका अंदाजा आप उनके लेटेस्ट वीडियो से लगा सकते हैं. कृष्णा का एक वीडियो सामने आया है जिसमें वह ताइक्वांडो सीखती नजर आ रही हैं.